01989A0315(01) — ET — 21.09.2017 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

LEPING

mis käsitleb alkohoolsete jookidega kauplemist







EUROOPA MAJANDUSÜHENDUS JA KANADA VALITSUS (edaspidi “lepinguosalised”), VÕTTES ARVESSE oma üldisest tolli- ja kaubanduskokkuleppest tulenevaid õigusi ja kohustusi seoses teise lepinguosalise territooriumilt pärit kaupade, eelkõige alkohoolsete jookide kohtlemisega; MEENUTADES Kanada provintside turustusasutuste teostatavat alkohoolsete jookide importi, turustamist ja müüki käsitlenud GATTi vaekogu tõdemusi ja järeldusi; SOOVIDES lahendada omavahelised erimeelsused, mis puudutavad kaubandust alkohoolsete jookide sektoris, ja tagada rahvusvahelistest õiguslikest kohustustest kinnipidamine, tunnustades samas ajutist vajadust struktuurilise kohandamise järgi; PÜÜDES tagada, et Euroopa Majandusühendusest pärit alkohoolsete jookide müüki praegu toetavaid meetmeid ei muudeta rangemaks, ON KOKKU LEPPINUD JÄRGMISES:







Artikkel 1

Mõisted

Käesolevas lepingus:

baashind – Kanada pädevate asutuste kulud alkohoolsete jookide maaletoomisel, võivad hõlmata teenuse maksumust;

▼M1 —————

▼B

Kanada pädev asutus – mis tahes valitsus või komisjon, amet või muu valitsusasutus, mis on seadusega volitatud kontrollima destilleeritud alkohoolsete jookide, veini ja õlle müüki;

teenuse maksumus – alkohoolsete jookide ostmise, ladustamise, müügipunktidesse tarnimise, käitlemise ja müügiga seotud kontrollitud kulud;

▼M1

teenuse maksumuse vahe – summa, mille võrra imporditud tootega seotud teenuse maksumus erineb samasuguse kodumaise tootega seotud teenuse maksumusest;

▼B

ühendus – Euroopa Majandusühendus;

nimekirjast kõrvaldamine – loetelukirje tühistamine;

destilleeritud alkohoolsed joogid – piiritusjoogid, liköörid ja muud alkohoolsed joogid;

▼M1 —————

▼B

nimekirja kandmine – Kanada pädeva asutuse otsus selle kohta, kas teatud kaubamärgiga või teatud liiki destilleeritud alkohoolseid jooke, veini ja õlut võib müüa tema müügikohtades;

kasumimarginaal – summa, mis lisatakse baashinnale ja kohaldatavatele tollimaksudele ja maksudele, mille tulemusena saadakse jaehind;

▼M1 —————

▼B

meetmed – hõlmavad kõiki seadusi, õigusnorme, menetlusi, nõudeid ja tavasid;

▼M1 —————

▼B

Kanada toode – Kanadas toodetud ja pudelitesse villitud või pakendatud destilleeritud alkohoolsed joogid, vein ja õlu;

ühenduse toode – ühenduse tolliterritooriumil toodetud destilleeritud alkohoolsed joogid, vein ja õlu;

▼M1

jaemüük – alkohoolsete jookide tarnimine lõpptarbijale või müük restoranidele, baaridele, klubidele või muudele litsentseeritud asutustele;

▼M2

pädev asutus – lepinguosalise valitsus või komisjon, amet või muu valitsusasutus, mis on seadusega volitatud kontrollima veini ja destilleeritud piiritusjookide müüki.

▼M1

Artikkel 2

Võrdne kohtlemine ja enamsoodustusrežiim

1. Kanada pädevad asutused kohaldavad nende alkohoolsete jookide suhtes, mis on ühenduses toodetud vastavalt WTO lepingule, võrdset kohtlemist ja enamsoodustusrežiimi. Provintsi tasandil tähendab võrdne kohtlemine ja enamsoodustusrežiim kohtlemist, mis ei ole vähem soodsam kui asjaomase provintsi mis tahes Kanada või kolmanda riigi toodeteks olevale kaubale antav enamsoodustusrežiim.

2. Erandina lõikest 1 võivad Kanada pädevad asutused jätkata järgmiste meetmete kohaldamist oma vastavas jurisdiktsioonis, tingimusel et neid rakendatakse kooskõlas Kanada õigusega:

a) piirates piiritus- või veinitehase ruumides teostatavat müüki ainult seal valmistatud destilleeritud piiritusjookide või veinidega sellise hinnaga, mis ei ole madalam kui samade destilleeritud piiritusjookide või veinide hinnad müügipunktides, kuhu ühenduse toodetele on juurdepääs;

▼M2

b) nõudes, et väljaspool käitist paiknevad eraõiguslikud veinikauplused Ontarios ja Briti Columbias müüksid ainult Kanada veinitehaste toodetud veine. Nende väljaspool käitist paiknevate eraõiguslike veinikaupluste arv, kellel on luba müüa nimetatud provintsides üksnes Kanada veinitehaste toodetud veine, ei tohi Ontarios olla suurem kui 292 ja Briti Columbias suurem kui 60;

▼M1

c) nõudes, et Quebeci toidupoodides kohaldatavate eeskirjade kohaselt müüdav ilma päritolumärgistuseta ning ilma sordinimetuste tähiseta vein (v.a kaheksa veinimarki, millel on päritolumärgistus) oleks pudelisse villitud Quebecis, tingimusel et Quebecis on olemas muud müügikohad ühenduses toodetud veini müümiseks, olenemata sellest, kas asjaomane vein on pudelisse villitud Quebecis või mitte.

Artikkel 3

Geograafilised tähised

1. Kanada pädevad asutused ei lisa loetellu ega müü veine või piiritusjooke, millel on ebatäpselt Kanada õiguse kohaselt kaitstud geograafiline tähis.

2. Kanada pädevad asutused jätkavad veinide ostu ja müügiga seotud ülesandeid teostades ostureeglite või -poliitika kohaldamist ühenduse geograafiliste nimetuste suhtes selliselt, et ei turustataks veini, mis ei ole pärit kõnealuse nimetusega tähistatud kohast 1. novembril 2002.

▼M2

Artikkel 4

Kaubanduslik töötlemine

1. Pädevad asutused peavad teise lepinguosalise toodete ostu, turustuse või jaemüügiga seotud kohustusi täites kinni GATTi riiklikke kaubandusettevõtteid käsitlevast XVII artiklist, eelkõige sellest, et teevad kõik otsused üksnes kooskõlas kaubanduslike kaalutlustega, ja tagavad teise lepinguosalise ettevõtetele kooskõlas tavapärase äripraktikaga piisava võimaluse sellistes ostutehingutes osalemiseks.

2. Kumbki lepinguosaline võtab kõik võimalikud meetmed tagamaks, et ettevõtja, kellele on tema territooriumil antud monopol veini ja piiritusjookidega kauplemiseks ja nende müügiks, ei kasuta oma monopoolset seisundit selleks, et tegeleda otseselt või kaudselt emaettevõtja, tütarettevõtjate või muude ühise omandiga ettevõtjate kaudu veini ja piiritusjookide müügiga turul, mis paikneb väljaspool territooriumi, kus ettevõtjal on monopoolne seisund, kuna see avaldab konkurentsivastast mõju ja piirab seeläbi märkimisväärselt konkurentsi sellel turul.

Artikkel 4a

Hinnakujundus

1. Lepinguosaliste pädevad asutused tagavad, et mis tahes juurdehindlus, teenuse maksumus või muud hinnakujundusmeetmed ei ole diskrimineerivad, et neid kohaldatakse kogu jaemüügi suhtes ja et need on kooskõlas artikliga 2.

2. Teenuse maksumuse vahet võib kohaldada teise lepinguosalise toodete suhtes üksnes ulatuses, mis ei ole suurem kui tavaliselt teise lepinguosalise toodete turustamisega seotud lisakulutused, võttes arvesse muu hulgas tarnemeetoditest ja -sagedusest tulenevaid lisakulutusi.

3. Kumbki lepinguosaline tagab, et teenuse maksumust ei rakendata teise lepinguosalise tootele toote väärtuse alusel.

4. Teenuse maksumuse vahet põhjendatakse kooskõlas standardsete raamatupidamismenetlustega ja sõltumatute audiitorite poolt teise lepinguosalise taotlusel tehtud auditi alusel, mis on valminud aasta jooksul pärast 2003. aasta veinide ja piiritusjookide kokkuleppe jõustumist ja mida seejärel tehakse nimetatud lepinguosalise taotlusel vähemalt iga nelja aasta järel. Auditid tehakse mõlemale lepinguosalisele kättesaadavaks ühe aasta jooksul pärast taotluse tegemist.

5. Pädevad asutused ajakohastavad teenuse maksumuse vahega seotud kulutusi vastavalt vajadusele, et täita artikli 4a lõikes 2 nimetatud kohustust.

6. Pädevad asutused avalikustavad teenuse maksumuse vahega seotud kulutused üldsusele kättesaadaval viisil, näiteks oma ametlikul veebisaidil.

7. Pädevad asutused loovad kontaktpunkti, mis tegeleb teise lepinguosalise küsimuste ja probleemidega, mis on seotud teenuse maksumuse vahega seotud kulutustega. Lepinguosaline vastab teise lepinguosalise taotlusele kirjalikult 60 päeva jooksul alates taotluse kättesaamisest.

▼M2

Artikkel 4b

Segusid käsitlevad nõuded

Kumbki lepinguosaline ei tohi võtta ega säilitada meetmeid, mis nõuavad teise lepinguosalise territooriumilt villimiseks imporditud destilleeritud piiritusjookide segamist importiva lepinguosalise destilleeritud piiritusjookidega.

▼B

Artikkel 5

Nimekirja kandmise ja nimekirjast kõrvaldamise meetmed

1. Kõik Kanada pädevate asutuste meetmed, mis on seotud ühenduse toodete nimekirja kandmise või nimekirjast kõrvaldamisega:

a) on mittediskrimineerivad;

b) toetuvad tavapärastele kaubanduslikele kaalutlustele;

c) on läbipaistvad ega loo varjatud kaubandustõkkeid; ja

d) avaldatakse ja on kättesaadavad kaubandusest ja selliste toodete nimekirja kandmisest või nimekirjast kõrvaldamise otsustest huvitatud isikutele.

2. Ühenduse toodete nimekirja kandmise taotluste või nimekirjast kustutamise otsuste korral Kanada pädevad asutused:

a) teatavad otsusest taotlejale viivitamata ja kirjalikult;

▼M1

b) esitavad loetellu kandmisest keeldumist või loetelust kõrvaldamist käsitlevate otsuste põhjendused kirjalikult;

▼B

c) teavitavad halduslikust edasikaebamiskorrast, et tagada loetellu kandmisest keeldumise otsuse või nimekirjast kõrvaldamise otsuse viivitamatu objektiivne läbivaatamine.

Artikkel 6

Konsultatsioonid

Lepinguosalised jälgivad lepingu rakendamist ja peavad viivitamata nõu ükskõik kumma poole taotlusel kõigis lepingu tõlgendamist ja rakendamist käsitlevates küsimustes. See hõlmab konsultatsioone praegu ühenduse toodete müüki toetavate meetmete üle.

▼M1

Artikkel 7

Lõppsätted

1. Osalised säilitavad oma WTO lepingust tulenevad õigused ja kohustused.

2. Käesolev leping ei piira tarnija, tema esindaja või teiste huvitatud isikute Kanada seaduste kohaseid õigusi.

3. Käesoleva lepingu sätted ei hõlma Kanada provintsiasutust niivõrd, kuivõrd see asutus ei kasuta oma pädevust tootevaliku ja jaemüügi suunamiseks.

▼B

Artikkel 8

Kestus

Käesolev leping jõustub allakirjutamisel.

Käesolev leping on tähtajatu. ►M1 Kumbki lepinguosaline võib lepingu lõpetada üheaastase etteteatamisega. ◄

▼M1

Kui emb-kumb lepinguosaline lõpetab Euroopa Ühenduse ja Kanada vahelise veinide ja piiritusjookidega kauplemist käsitleva lepingu, tähendab selline lõpetamine ka käesoleva lepingu kehtivuse lõppemist samal ajal.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

KIRJAVAHETUS

Kiri nr 1

Brüssel, 28. veebruar 1989

Lugupeetud härra.

Viitan Euroopa Majandusühenduse ja Kanada vahel täna alla kirjutatud lepingule, mis käsitleb alkohoolsete jookidega kauplemist.

Soovin kinnitada, et Kanada peaminister ja Kanada provintside peaministrid on leppinud kokku föderaalvalitsust ja provintside valitsusi hõlmavate läbirääkimiste algatamises alkohoolsete jookide, kaasa arvatud õllega kauplemise suhtes kehtivate provintsidevaheliste kaubandustõkete vähendamise või kaotamise üle.

Pärast kõnealuse protsessi edukat lõpuleviimist viib Kanada õlle hinnakujundusega seotud meetmed kooskõlla oma üldisest tolli- ja kaubanduskokkuleppest tulenevate kohustustega.

Austatud härra, palun võtke vastu minu sügav lugupidamine.

Kanada valitsuse nimel

Kiri nr 2

Brüssel, 28. veebruar 1989

Lugupeetud härra.

Teatan, et sain kätte Teie tänase kuupäevaga kirja õlle kasumimarginaalide vahe kohta.

Märgin, et Kanada valitsus kavatseb viia õlle hinnakujundusega seotud meetmed kooskõlla üldisest tolli- ja kaubanduskokkuleppest tulenevate kohustustega.

Austatud härra, palun võtke vastu minu sügav lugupidamine.

Euroopa Ühenduste Nõukogu nimel

Kiri nr 1

Brüssel, 28. veebruar 1989

Lugupeetud härra.

Täna alla kirjutatud Kanada provintside alkoholiametite tavasid käsitleva Kanada ja ühenduse vaheliste vaidluste kahepoolse lahendamise lepingu raames kinnitan käesolevaga ühenduse tahet alustada Kanadaga läbirääkimisi alkohoolsete jookide nimetuste vastastikuse järelevalve ja kaitse üle. Märgin, et lisaks sellele on Kanada valitsus valmis alustama paralleelseid läbirääkimisi veinide päritolunimetuste vastastikuse tunnustamise üle ning et oleme nõus alustama nimetatud läbirääkimisi 1989. aasta esimeses kvartalis.

Mul oleks hea meel, kui kinnitaksite Kanada valitsuse nõusolekut käesoleva kirja tingimustega.

Austatud härra, palun võtke vastu minu sügav lugupidamine.

Euroopa Ühenduste Nõukogu nimel

Kiri nr 2

Brüssel, 28. veebruar 1989

Lugupeetud härra.

Tänan Teid tänase kuupäevaga kirja eest, mis käsitleb ühenduse tahet alustada läbirääkimisi alkohoolsete jookide nimetuste vastastikuse järelevalve ja kaitse ning veinide päritolunimetuste vastastikuse tunnustamise üle. Käesolevaga kinnitan Kanada valitsuse tahet alustada kavandatud läbirääkimisi.

Austatud härra, palun võtke vastu minu sügav lugupidamine.

Kanada valitsuse nimel